Az 1956. november 3-a reggelén a Szovjet Hadsereg tankjai elfoglalták a repteret, majd felsorakoztak a kifutópályán, elzárva a magyar MiG-15-ösök útját. Néhány nappal később a haderő gépei egytől egyig elrepültek Sármellékre. A 37. önálló felderítő repülőezredet még ugyanebben az évben feloszlatták. 1957 nyarán a 159. vadászrepülő ezred MiG-17-es gépei megérkeztek. 1960 nyarán az ezred helyet cserélt az akkor Kalocsán települő 14. gárda vadászrepülő ezreddel, mely alakulat 1960-ban elsőként Magyarországon megkapta a MiG-21F és F-13 változatú repülőgépeket. Az alakulat gépállományát folyamatosan fejlesztették, megjelentek a MiG-21PF, PFM és SzM repülőgépek is. Az 1968-as események alatt az ezred nem vett részt a harci eseményekben, hanem a magyar légteret védte. Akkor két hónapra áttelepült Kunmadarasról ide az ottani felderítőszázad MiG-21R gépekkel. (forrás: Vándor Károly: Légierő társbérletben I-II, Dunakeszi, 2009, 2010, VPP Kiadó)